Author: jost
Company: Úrad Vlády SR

Možno sprístupniť !	

 
Predkladacia  správa

         Podľa § 102 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov  predstavenému v politickej funkcii určí funkčný plat ten, kto ho vymenoval, ak osobitný predpis neustanovuje inak. Podpredsedu Telekomunikačného úradu SR, podpredsedu Poštového regulačného úradu, podpredsedu a vrchného inšpektora Úradu na ochranu osobných údajov, podpredsedov  ostatných ústredných orgánov štátnej správy a splnomocnencov vlády SR vymenovala do funkcií vláda SR. Platové náležitosti predsedovi Telekomunikačného úradu SR podľa § 7 ods. 5 zákona č. 610/2003 o elektronických komunikáciách  určuje vláda SR.  Platové náležitosti predsedovi Úradu na ochranu osobných údajov podľa   §  35 ods. 6  zákona č. 428/2002 o ochrane osobných údajov  určuje vláda.
 
       Návrhy na určenie platových náležitosti podpredsedom ústredných orgánov štátnej správy predložili predsedovia ústredných orgánov štátnej správy, podpredsedovi Poštového a regulačného úradu predseda úradu, predsedovi a podpredsedovi Telekomunikačného úradu, predsedovi, podpredsedovi a vrchnému inšpektorovi Úradu na ochranu osobných údajov  vedúca služobného úradu  a splnomocnencom vlády SR  vedúci Úradu vlády SR.
 
      V zmysle vyššie uvedeného predkladáme návrh na určenie platových náležitosti  predsedovi a podpredsedovi Telekomunikačného úradu SR, podpredsedovi Poštového regulačného úradu, predsedovi, podpredsedovi  a  vrchnému inšpektorovi Úradu na ochranu osobných údajov, podpredsedom ostatných ústredných orgánov štátnej správy  a splnomocnencom vlády SR.

Vzhľadom  na  uvedenie  osobných a platových  údajov   nemožno  tento  materiál   podľa
 § 9  ( ochrana osobnosti a osobných údajov ) ods. 1 zákona č. 211/2000 Z.z. o slobodnom prístupe   k  informáciám   a   o  zmene   a   doplnení   niektorých   zákonov  (  zákon  o  slobode informácií ) sprístupňovať.